Izvor: N1

Kolinda Grabar Kitarović nakon sučeljavanja na HRT-u rekla je da je sama debata bila afirmativna, ali se potužila na činjenicu da je neki kandidati uopće nisu htjeli barem kurtoazno pozdraviti.



"Ne želim nikog minorizirati, niti ikome želim davati preferencije. Međutim, kad sam ušla i rukovala se svima, bilo je dvoje-troje njih koji mi nisu uopće htjeli pružiti ruku. Međutim, to je stvar nedostatka kućnog odgoja. Mi se borimo u političkoj areni, moramo se boriti argumentima, a ne nekim stavovima kojima se želi poniziti suparnika", kazala je Grabar-Kitarović.

Više čitajte OVDJE.

Katarina Peović, kandidatkinja Radničke fronte, jedna je od dvoje kandidata koji nisu pružili ruku Kolindi Grabar-Kitarović.

Na Facebooku je objasnila zašto.

"Moje odbijanje da se rukujem s KGK na jučerašnjoj debati nije stvar „kućnog odgoja” kako to ona komentira, već političkog stava. Zašto smatram da se KGK ruka ne bi trebala davati ako nam je do solidarnosti, jednakosti, pravde i pravednosti, dobrobiti svih ljudi?

* KGK je u studenom prošle godine za zasluge u ratu odlikovala Tanju Belobrajdić protiv koje je podnijeta kaznena prijava koja je sadržavala svjedočanstva dvadeset i četiri zarobljenika o brutalnom premlaćivanju u vojnom istražnom centru Lora u Splitu